
Obecné zastupiteľstvo obce Oravská Polhora na základe ustanovenia § 4 ods. 3 písm.  i), § 6 zákona SNR č. 369/1990 Zb. o obecnom zriadení v znení neskorších právnych predpisov vydáva toto Všeobecne záväzné nariadenie obce Oravská Polhora:

Všeobecne záväzné nariadenie obce Oravská Polhora 
o určení pravidiel času predaja v obchode a času prevádzky služieb 
č. 2/2009 
Čl. 1

Úvodné ustanovenia

1. Predmetom tohto všeobecne záväzného nariadenia (ďalej len „nariadenie“) je vytvorenie základného rámca pre výkon niektorých samosprávnych funkcií podľa zákona o obecnom zriadení v znení neskorších právnych predpisov a osobitných zákonov, najmä v oblasti určovania pravidiel času predaja v obchodoch a času prevádzky poskytovania služieb a vytvárania podmienok pre riadne zásobovanie obyvateľov obce.

2. Účelom tohto nariadenia je stanoviť základné kritériá:

· určenie pravidiel času predaja v obchode a času prevádzky služieb. 
3. Všeobecne záväzné nariadenie sa vzťahuje na všetky právnické osoby a fyzické osoby - podnikateľov, ktoré prevádzkujú na území obce Oravská Polhora prevádzkarne obchodu (predajne) alebo služieb.
4. Predajňou a prevádzkarňou sa podľa tohto všeobecne záväzného nariadenia rozumie priestor, v ktorom sa vykonáva podnikateľská činnosť a ktorý je určený pre styk              so zákazníkmi, spotrebiteľmi.

Čl. 2
Pravidlá času predaja v obchode a času prevádzky služieb

1. Pri určovaní času predaja v obchode a času prevádzky služieb sa vychádza z pružnej doby tak, aby boli uspokojené potreby občanov obce a požiadavky podnikateľov.
2. V rámci podmienok zabezpečenia zásobovania obyvateľov obce a poskytovania služieb obyvateľom obce sa určuje rozsah času predaja v predajniach a rozsah času prevádzky služieb v prevádzkach (ďalej aj „otváracie hodiny“) nasledovne: 

a) maloobchodné predajne tovaru všetkého druhu: 

pondelok – nedeľa 
05.30 hod. – 22.00 hod.
b) veľkoobchodné predajne tovaru všetkého druhu:

pondelok – nedeľa

06.00 hod.  – 22.00 hod

c) prevádzky poskytujúce služby

pondelok – sobota
07.00 hod. – 20.00 hod.
d) ubytovacie zariadenia
pondelok – nedeľa 
00.00 hod. – 24.00 hod.
e) pohostinské zariadenia (bary, pohostinstvá, reštaurácie)

nedeľa – štvrtok  
08.00 hod. – 22.00 hod. 

piatok – sobota 

08.00 hod. – 24.00 hod.

f) poskytovanie zdravotnej, lekárskej a sociálnej 
starostlivosti pondelok – nedeľa 
00.00 hod. – 24.00 hod.
3. Podnikateľský subjekt je povinný určiť predajný alebo prevádzkový čas v prevádzkarni    v rámci rozmedzia určeného týmto všeobecne záväzným nariadením.
4. Za účelom vzájomnej informovanosti medzi obcou Oravská Polhora a prevádzkovateľom obchodu a služieb, prevádzkovateľ informuje obec formou oznámenia v primeranej dobe (7 dní) o termíne otvorenia prevádzky a určenie prevádzkového času. (Viď príloha).
5. Povolenia a súhlasy o čase predaja vydané pred účinnosťou tohto nariadenia zostávajú v platnosti, pokiaľ neodporujú tomuto nariadeniu. Podnikateľský subjekt, ktorého predajný alebo prevádzkový čas odporuje tomuto nariadeniu, je povinný uviesť prevádzkový alebo predajný čas do súladu s týmto nariadením do 31.12.2009.

Čl. 3

Kontrola, sankcie a pokuty

1. Kontrolu dodržiavania tohto VZN  na území obce Oravská Polhora sú oprávnení vykonávať:

a) starosta obce

b) poverení pracovníci Obecného úradu v Oravskej Polhore

c) poslanci Obecného zastupiteľstva obce Oravská Polhora.

2. Starosta obce môže za porušenie tohto nariadenia uložiť právnickej alebo fyzickej osobe pokutu v zmysle § 13, ods. 9 zákona 369/1990 Z. z. o obecnom zriadení.
3. Nedodržanie ustanovení tohto nariadenia je postihnuteľné aj podľa osobitných predpisov, najmä podľa zákona o priestupkoch.  
Čl. 4
Záverečné ustanovenia

1. Toto všeobecne záväzné nariadenie bolo schválené Obecným zastupiteľstvom obce Oravská Polhora dňa 22.10. 2009. 

2. Dňom nadobudnutia účinnosti tohto nariadenia sa ruší VZN č. 3/1993 o podmienkach podnikania v katastrálnom území obce Oravská Polhora, schválené Obecným zastupiteľstvom dňa 15.06.1993, v znení prijatých noviel.
3. Toto všeobecne záväzné nariadenie nadobúda účinnosť 09.11.2009.
4. Zmeny a doplnky tohto nariadenia schvaľuje Obecné zastupiteľstvo obce Oravská Polhora. 
V Oravskej Polhore dňa 22.10.2009 
Zverejnené:  16.09.2009

                                           Ing. Peter Horváth

Vyvesené:    23.10.2009                


                        starosta obce
Zvesené:      09.11.2009











Príloha č. 1

.....................................................................................................................................................

Žiadateľ ( obchodné meno, miesto podnikania/sídlo )








Obec Oravská Polhora








Obecný úrad Oravská Polhora čs.  454








029 47  Oravská Polhora

IČO: ........................................................
DIČ: ........................................................  IČDPH: ........................................................
Tel. č.: ........................................... tel. č. do prevádzky: ...............................................
Email/web stránka: .............................................................
OZNÁMENIE času predaja  v obchode a času prevádzky služieb
Podľa čl. 2 ods.4 VZN obce Oravská Polhora č. 2/2009 o určení pravidiel času predaja v obchode a času prevádzky služieb Vám týmto oznamujeme čas predaja v prevádzke:

NÁZOV PREVÁDZKARNE:

Obchodné meno: ...........................................................................................................
ADRESA PREVÁDZKÁRNE  (nebytový priestor, predajný stánok – pozemok):

........................................................................................................................................
PREDMET PODNIKANIA V PREVÁDZKÁRNI/ROZSAH SLUŽIEB:

..........................................................................................................................................
Dátum začatiA činnosti prevádzkÁrne: .............................................

ČAS PREDAJA A ČAS PREVÁDZKY  SLUŽIEB:

Pondelok: 
od .................. hod.
 do .................. hod.



Utorok:     
od .................. hod.
 do .................. hod.

Streda:     
od .................. hod.
 do .................. hod.

Štvrtok:     
od .................. hod.
 do .................. hod.



Piatok:      
od .................. hod.
 do .................. hod.



Sobota:     
od .................. hod.
 do .................. hod.



Nedeľa:    
od .................. hod.
 do .................. hod.
Obedňajšia prestávka od .............. hod. do ............. hod.

K oznámeniu  priložte:
1. Živnostenský list, výpis z Obchodného registra,

2. Nájomnú zmluvu, list vlastníctva.

dňa ...........................                                                   ...........................................................








      Meno, priezvisko a vlastnoručný 








                     podpis žiadateľa 








